Anders Helgstrand

Anders Helgstrand  (født 16. oktober 1918 i Overjärna, Södermanland, Sverige, død 11. august 1985 i Dragør, Danmark) var en svensk flyger og senere direktør for Sterling Airlines.

Helgstrand hadde en allsidig karriere bak seg, blant annet som testpilot for SAAB i Trollhättan da han ble ansatt i SAS. Etter en kontrovers med SAS forlot han selskapet og ble ansatt som sjefflyger i det nystartede Sterling Airlines i 1962. Da Jørgen Størling forlot selskapet i 1966 overtok Helgstrand stillingen som administrerende direktør, men fortsatte også i rollen som kaptein. Han ledet selskapet frem til 1980 da han fratrådte som pensjonist.

Helgstrand døde i 1985, 66 år gammel.

Referanser

Kategori:Svenske flyvere
Kategori:Svenske forretningsfolk
Kategori:Dansk luftfart